**PREDMET**: Matematika **UČITELJ/UČITELJICA**: \_\_\_\_\_\_\_\_\_\_\_\_\_\_\_\_

**RAZRED:** 2. **DATUM**: \_\_\_\_\_\_\_\_\_\_\_\_\_\_\_\_\_\_\_\_\_\_\_

**Nastavna jedinica:** Množenje brojem pet.

**TIP SATA** **a) obrada** c) provjeravanje

 b) uvježbavanje i ponavljanje d) kombinirani sat.

**CILJ NASTAVNE JEDINICE:** Množiti brojem pet pomoću Montessori materijala za množenje.

**DOMENA/KONCEPT:** A. BROJEVI

**ODGOJNO OBRAZOVNI ISHOD:**

MAT OŠ A.2.4.

* Množi i dijeli u okviru tablice množenja.

**RAZRADA ISHODA:**

• Množi u okviru tablice množenja.

**MEĐUPREDMETNA TEMA:**

uku B.1.4. Procjenjuje je li uspješno riješio zadatak.

osr A.1.4. Razvija radne navike

**NASTAVNE METODE:** **OBLICI RADA:**

**a) usmenog izlaganja a) frontalni**

**b) razgovora b) individualni**

c) čitanja i rada na tekstuc) rad u paru

**d) demonstracije** d) rad u skupini.

e) pisanja

f) crtanja

**g) praktičnih radova.**

**NASTAVNA SREDSTVA I POMAGALA:**

Montessori materijal za množenje brojeva do 100.

**TIJEK AKTIVNOSTI**

**■ UVOD**

 Učenik/učenica ispred sebe ima Montessori materijal za množenje. Vrlo je važno dopustiti učeniku da se poigra materijalom, opipa i doživi materijal pomoću više osjetila. Jednostavno se „sprijatelji“ s materijalom. Matrerijal mu treba prezentirati kao nešto posebno i vrlo važno za njegov daljnji razvoj, nešto dragocjeno (Slika 1.).



Slika 1.

■ **GLAVNI DIO**

Danas ćemo naučiti množiti brojem pet. Ovdje je važno napomenuti učitelju/roditelju da je pri upotrebi ovog materijala prvi faktor uvijek 5, što nije slučaj prilikom obrade ove lekcije, ako se koristite udžbeničkim kompletima. Dakle, prvi i drugi faktor u ovom slučaju mijenjaju mjesta pa će zadaci izgledati ovako: 5 ∙ 1, 5 ∙ 2, 5 ∙ 3,…

**Vidjet ćemo koliko je** **5 ∙ 1 (Slika 2.).**

Prvi faktori su smješteni s lijeve strane, s desne su zadaci, iznad su kuglice i crveni kružić koji označava drugi faktor. Broj s lijeve strane (prvi faktor), koji smo umetnuli na ploču za množenje, nam govori koliko kuglica trebamo dodijeliti drugome faktoru. Kuglice se prebroje i rezultat se upisuje na listić sa strane.



Slika 2.

**Zaključuje da je 5 ∙ 1= 5.**

Vježbamo i na drugim primjerima.

**5 ∙ 2 = 10 (Slika 3.)**

****

**5 ∙ 3 = 15 (Slika 4.)**

****

■ **ZAVRŠNI DIO**

* Učeniku/učenici dajem napisane zadatke - množenje brojem pet.
* Učenik/učenica rješava zadatke pomoću materijala za množenje i rješenja upisuje u bilježnicu.
* **Kada završi, slijedi provjera rješenja pomoću gotovih kartica.**

Pripremu napisala Maja Katić, mag. prim.educ. i Montessori pedagog.